  Майя Бывальцева Кылдэм эпидемиологи югдур сэрен Удмуртиын «Земский учитель» ӵектосэ пыриськыны ужкагазъёсты кутонэз 25-тӥ куартолэзёзь азьланьтӥзы. Со сярысь элькунысь дышетонъя но тодосъя министерстволэн пресс-службаез ивортэ. Туннэ нуналлы улосвыл министерствое 52 куриськонъёс вуизы. Таяз арын ӵектосэз улонэ пыӵатон понна Удмуртилы федерал коньдэтысь 14 миллион манет висъязы Выль дышетскон ар кутскон азьын гурт ёросъёсын 192 дышетӥсьёслы кулэяськон ворсамтэ вал. Тужгес кулэ ӟуч кылъя но литературая, кунсьӧр кылъя, математикая, покчи классъёсын ужась дышетӥсьёс. «Земский учитель» ӵектосэ гурт ёросэ кошкыны но отын 5 ар ужаны дась луись 55 аресозь дышетӥсьёс пыриськыны быгато. Со понна соос одӥг пол 1 миллион манет басьтозы. Вераны кулэ, та тыронлэсь выт уг кельто. Тодэ вайытом, федерал программа 2020-тӥ арын 10-тӥ толшоре ужаны кутскиз. Удмуртиын куриськонъёсты Дышетонэз азинтонъя институт кутэ. Ужкагазъёсты басьтон сярысь ивортодэтэз ужъюртлэн  тодматскыны луэ. Озьы ик электрон амалэн куриськонъёсты но ужкагазъёсты  федерал порталэ сётыны яра. Тегъёс: Дышетон Ижкар Удмуртия гурт дышетӥсьёс  